钦定古今图书集成/理学汇编/学行典/第269卷 > 章康
## 钦定古今图书集成/理学汇编/学行典/第269卷 > 章康

按《苏州府志》：“‘章康，字季思，甫四世孙。安贫乐道，隐居
城西，田屋麤给，足迹未尝越州境。尝问学于朱文公，
默有所契，日以诗陶写，遇纸即书，人争取去。年七十
馀，步履如飞。或讶其有方外之遇，曰：‘吾师圣贤，无他
慕也’。淳祐五年，忽谓子仲肯曰：‘吾死有期’。预书墓志’。
明年果卒，年七十九。终时正寝梁坏有声，人皆异之。”
所著有《雪崖集》。